CELEX: 32013D0200
Language: et
Date: 2013-04-22 00:00:00
Title: 2013/200/EL: Nõukogu otsus, 22. aprill 2013 , millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu II lisa (Tehnilised normid, standardid, katsetamine ja sertifitseerimine) muutmisega

26.4.2013   
            
            
               ET
            
            
               Euroopa Liidu Teataja
            
            
               L 116/1
            
         NÕUKOGU OTSUS,
   22. aprill 2013,
   millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu II lisa (Tehnilised normid, standardid, katsetamine ja sertifitseerimine) muutmisega
   (2013/200/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2 ja artikli 168 lõike 4 punkti b koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna leping („EMP leping”) (2) jõustus 1. jaanuaril 1994.
            
         
               (2)
            
            
               Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle II lisa.
            
         
               (3)
            
            
               EMP lepingu II lisa sisaldab tehnilisi norme, standardeid, katsetamist ja sertifitseerimist käsitlevaid erisätteid ja -korda.
            
         
               (4)
            
            
               EMP lepingusse tuleks inkorporeerida komisjoni 31. augusti 2012. aasta rakendusmäärus (EL) nr 788/2012 ELi kooskõlastatud mitmeaastase kontrolliprogrammi kohta aastateks 2013, 2014 ja 2015, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (3).
            
         
               (5)
            
            
               EMP lepingusse on koos teatavate Islandit ja Norrat käsitlevate kohandustega inkorporeeritud komisjoni 7. detsembri 2011. aasta rakendusmäärus (EL) nr 1274/2011 ELi kooskõlastatud mitmeaastase kontrolliprogrammi kohta aastateks 2012, 2013 ja 2014, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (4).
            
         
               (6)
            
            
               Nimetatud kohandused tuleks üle võtta rakendusmäärusesse (EL) nr 788/2012. Kohandused on seotud Islandi poolt kontrollitavate pestitsiidide ning Islandi ja Norra poolt igalt tootelt võetavate ja analüüsitavate proovide arvuga.
            
         
               (7)
            
            
               Seetõttu tuleks EMP lepingu II lisa vastavalt muuta.
            
         
               (8)
            
            
               EMP ühiskomitees võetav liidu seisukoht peaks tuginema käesolevale otsusele lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu II lisa („Tehnilised normid, standardid, katsetamine ja sertifitseerimine”) muutmise suhtes EMP ühiskomitees Euroopa Liidu nimel võetav seisukoht põhineb käesolevale otsusele lisatud EMP ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 22. aprill 2013
      
         
            Nõukogu nimel
         
         
            eesistuja
         
         E. GILMORE
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 235, 1.9.2012, lk 8.
   
      (4)  ELT L 325, 8.12.2011, lk 24.
   
      EELNÕU
      EMP ÜHISKOMITEE OTSUS nr …/2013,
      …,
      millega muudetakse EMP lepingu II lisa („Tehnilised normid, standardid, katsetamine ja sertifitseerimine”)
      EMP ÜHISKOMITEE,
      võttes arvesse Euroopa Majanduspiirkonna lepingut („EMP leping”), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 31. augusti 2012. aasta rakendusmäärus (EL) nr 788/2012 ELi kooskõlastatud mitmeaastase kontrolliprogrammi kohta aastateks 2013, 2014 ja 2015, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (1).
               
            
                  (2)
               
               
                  Rakendusmäärusega (EL) nr 788/2012 tunnistatakse kehtetuks EMP lepingusse inkorporeeritud komisjoni rakendusmäärus (EL) nr 1274/2011, (2) mis tuleb sellest tulenevalt EMP lepingust välja jätta.
               
            
                  (3)
               
               
                  Käesolevas otsuses käsitletakse toiduaineid reguleerivaid õigusakte. Toiduaineid reguleerivaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XII peatükki muudetakse järgmiselt.
      
                  1)
               
               
                  Punkti 68 (komisjoni rakendusmäärus (EL) nr 1274/2011) tekst jäetakse välja.
               
            
                  2)
               
               
                  Punkti 71 (komisjoni määrus (EL) nr 378/2012) järele lisatakse järgmine punkt:
                  
                              „72.
                           
                           
                              
                                 32012 R 0788: komisjoni rakendusmäärus (EL) nr 788/2012, 31. august 2012, ELi kooskõlastatud mitmeaastase kontrolliprogrammi kohta aastateks 2013, 2014 ja 2015, et tagada vastavus piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (ELT L 235, 1.9.2012, lk 8).
                           
                        Käesolevas lepingus loetakse määruse sätteid järgmiste kohandustega.
                  
                              a)
                           
                           
                              Artiklisse 1 lisatakse järgmine tekst:
                              „Island võib 2013., 2014. ja 2015. aastal jätkata proovide võtmist ja analüüsimist neilt 61 pestitsiidilt, mida vaadeldi 2012. aastal Islandi turul olnud toiduainetes.”
                           
                        
                              b)
                           
                           
                              II lisa punkti 5 lisatakse järgmine tekst:
                              
                                          „IS
                                       
                                       
                                          12 (*)
                                          15 (**)
                                       
                                    
                                          NO
                                       
                                       
                                          12 (*)
                                          15 (**)” ”.
                                       
                                    
                        
            Artikkel 2
      Rakendusmääruse (EL) nr 788/2012 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub …, tingimusel et esitatud on kõik EMP lepingu artikli 103 lõike 1 kohased teated (3).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel,
         
            
               EMP ühiskomitee nimel
            
            
               eesistuja
            
         
         
            
               EMP ühiskomitee
            
            
               sekretärid
            
         
      
      
         (1)  ELT L 235, 1.9.2012, lk 8.
      
         (2)  ELT L 325, 8.12.2011, lk 24.
      
         (3)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]